Koirien asusteista tuli suomalainen hittituote – ”Omistajaa saatetaan katsoa pahasti, jos koira on ilman takkia nollakelissä”

Suomalaisyritykset menestyvät koiratarvikemarkkinoilla, koska Suomen neljän vuodenajan olosuhteisiin on pakko tehdä laadukkaita ja innovatiivisia tuotteita.

Kohta puolitoistavuotias shetlanninlammaskoira Konsta saa päälleen Rukan keltaisen sadetakin. Omistaja Riina Matikka kertoo, että kurakelillä koko koiraa ei tarvitse pestä, jos Konstalla on takki päällä.­

Kasvuprosentit ovat kaksinumeroisia ja ykköspaikka maailmanmarkkinoilla on mahdollista saavuttaa alle kymmenessä vuodessa.

Hurjassa kasvussa oleva ala ei liity energiaan, elektroniikkaan tai tietotekniikkaan, vaan lemmikkeihin. Yhä useampi koiranomistaja hankkii lemmikilleen muitakin välineitä kuin remmin ja kaulapannan.